Philippus Dei gratia Francorum Rex, vniuersis præsentes litteras inspecturis salutem. Notum facimus, quod cum Abbas  Conuentus Clun. dicerent contra nos, quod iniuste,  in præiudicium  læsionem iuris sui faciebamus cudi monetam nostram apud sanctum Iangulphum, in quo loco moneta sua, videlicet Cluniacensis,  cursus monetæ eorū de iure suo ad ipsos pertinebat, in qua villa nos associauerunt, vt dicebāt: petentes, vt in ipsa villa monetam nostram cudi vlterius non faceremus, cum ius faciendi talia ibi nullatenus haberemus. Vel saltem, quod medietatem profectus, seu lucri, quod inde proueniebat, aut venire poterat, sibi deliberari faceremus. Audito super his Bailliuo nostro Matisconensi,  auditis hinc  inde propositis, ordinatum fuit, quod dicta moneta nostra apud sanctum Iangulphum amplius non cudatur. Et in huius rei testimonium sigillum nostrum litteris præsentibus fecimus apponi. Actum Parisiis, anno Domini MCCLXXXI. mense Iulio.